Cold Stone Creamery ร้านไอศครีมผัดเจ้าดังจากอาริโซน่า ประเทศสหรัฐอเมริกา ที่เกิดมาจากร้านเล็กๆของคู่สามีภรรยา Donald and Susan Sutherland ที่คนที่ผ่านไปผ่านมาได้ลิ้มลองแล้วก็ติดใจในรสชาติความอร่อยของไอศครีมทางร้านกันอย่างมากมายจนตอนนี้ทางร้านนั้นก็ได้ขยายสาขาออกมามากมายทั่วทั้งประเทศอเมริกา แล้วก็ยังต่างประเทศทั่วโลกอีกมากมาย รวมถึงบ้านเราด้วยครับ ร้านนี้ก็มักจะอยู่ตามห้างดังๆทั่วไปมากมาย

ร้านนี้ใครๆต่างก็รู้กันว่าเมนูขึ้นชื่อของทางร้านนั้นก็คือไอศครีมผัดเหนียวหนึบหนับรสชาติหลากหลาย ใครจะรู้ครับว่านอกจากไอศครีมเมนู Signature แล้ว ทางร้านก็ยังคงมีการคิดค้นเมนูใหม่ๆออกมาโดยเฉพาะเมนูตามฤดูกาลในช่วงนี้อย่างมะม่วงแล้วก็มะพร้าวนั้นก็ถูกนำมาคิดเป็นเมนูไอศครีมออกใหม่ที่ขอบอกเลยว่าทั้งหน้าตาและรสชาตินั้นอร่อยถูกใจมากๆครับ

[วิธีการเดินทาง]
วันนี้ผมมาทานร้านนี้ที่สาขา The Promanade ครับ ร้านตั้งอยู่ที่ชั้น 2 อยู่ใกล้กับบันไดเลื่อนติดกับร้าน Sunrise Tacos ครับ โครงการนี้ตั้งอยู่ในย่านรามอินทราอยู่ติดกับห้าง Fashion Island สามารถขับรถมาจอดในโครงการได้เลยครับมีที่จอดรถมากมายครับ

[บรรยากาศ/การบริการ]
ร้านนี้เป็นร้านเล็กๆแต่บรรยากาศดีครับ มีที่นั่งในร้านค่อนข้างเยอะเลยทีเดียว ที่นั่งทั้งหมดนั้นก็เป็นแบบโซฟานั่งเอนกายทานไอศครีมดับร้อนได้ฟินๆครับ ด้านหลังร้านจะเป็นที่นั่งติดโซนน้ำพุ ถ้านั่งทานด้านนอกนั้นจะสามารถนั่งดูวิวน้ำพุเต้นระบำไปทานไอศครีมไปได้ด้วย ฟินสุดๆครับ 

ลูกค้าในร้านนั้นถือว่าเข้าออกค่อนข้างเร็วครับ คงเป็นเพราะไอศครีมนั้นทานง่ายด้วย ทานแปปๆก็หมด แถมลูกค้าบางส่วนก็ซื้อกลับไปทานข้างนอกเลย ถ้าจะมานั่งพักขาทานในร้านนั้นก็สบายๆเลยครับ เลือกที่นั่งได้ง่ายหายห่วง พนักงานบริการแค่ที่เค้าเตอร์เท่านั้นครับ เข้ามาแล้วสั่งออเดอร์พร้อมกับจ่ายเงินให้เรียบร้อย แล้วก็ยืนรอรับออเดอร์ได้เองเลยครับ ทางร้านมีน้ำเปล่าให้บริการฟรีด้วยนะครับ

[รสชาติอาหาร/ความคุ้มค่า]
ร้านนี้เป็นร้านไอศครีมผัดเหนียวหนึบรสชาตเยี่ยม ละลายช้า ฟินได้นานกว่าร้านไหนๆ ทานแบบใส่ถ้วยหรือจะใส่โคนก็ฟินไปหมดจริงๆครับ จากที่เคยได้ลองทานไอศครีมของทางร้านมาต้องบอกเลยว่าอร่อยทุกรสชาติ ยิ่งช่วงนี้มีรสชาติใหม่ออกมาได้ลองทานแล้วก็ยังคงไม่ผิดหวังเช่นเคยครับ

Mango Greenery (149 บาท)
- เมนูนี้เป็นเมนูออกใหม่ล่าสุดของทางร้านเลยครับ เมื่อทางร้านนำผลไม้ตามฤดูกาลอย่างมะม่วงและมะพร้าวมาเจอกัน ความลงตัวแบบใหม่ก็เลยเกิดขึ้นครับ เมนูนี้เป็นไอศครีมรสมะม่วงเสิร์ฟออนท็อปมาด้วยมะม่วงหวานมันสดอร่อยหั่นลูกเต๋าชิ้นพอดีคำพร้อมด้วยเนื้อมะพร้าวและวิปครีม เมนูนี้สามารถสั่งทานแบบใส่โคนถ้วยหรือโคนแหลมก็ได้ครับ สามารถเพิ่มความอร่อยด้วยดิปปิ้งซอสบนโคนได้อีกเช่นกัน รสชาติของเนื้อไอศครีมคงไม่ต้องบรรยายอะไรมากเพราะเนื้อไอศครีมนั้นเหนียวหนึบสะใจ มะม่วงและมะพร้าวนั้นก็ผสมผสานกันลงตัวอย่างมากเลยทีเดียวครับ ทานคู่กับตัวโคนวาฟเฟิ้ลมะพร้าวหอมใบเตยสูตรพิเศษ ยิ่งฟินหนักเลยจริงๆครับสำหรับเมนูนี้ (5/5)
- ช่วงนี้ทางร้านมีโปรโมชั่นลดราคาเมนูนี้เหลือเพียง 99 บาทด้วยครับ สามารถลงทะเบียนรับสิทธิ์ได้ตั้งแต่วันนี้จนถึงวันที่ 30 เมษายนครับ คุ้มมากๆจริงๆ http://www.coldstonethailand.com/mangogreenery/

Strawberry Banana Rendezvous (169 บาท) + Dipped Waffle Cone (35 บาท)
- เมนูนี้เป็นเมนูไอศครีมรสสตอเบอรี่ผัดออนท็อปมาด้วยเนื้อสตอเบอรี่และกล้วยชิ้นโตๆพร้อมด้วยท็อปปิ้งอีกมากมาย ผมเลือกสั่งทานบนโคนวาฟเฟิ้ลเคลือบช็อกโกแลต ได้ทานเมนูนี้เข้าไปคำแรกต้องบอกเลยว่าอร่อยยันโคนจริงๆครับ ไอศครีมยังคงความเหนียวหนึบอร่อย หอมรสสตอเบอรี่ชัดเจน ท็อปปิ้งอย่างเนื้อสตอเบอรี่และกล้วยนั้นก็ช่วยเพิ่มความอร่อยให้กับไอศครีมขึ้นมาได้เยอะเข้าไปอีกด้วยครับ (4/5)

Strawberry Cheesecake Frappe (135 บาท)
- เมนูนี้เป็นหนึ่งในเมนูเครื่องดื่มใหม่ที่เพิ่งออกมาวางขายได้ไม่นานเช่นกันครับ เป็นเมนูสตอเบอรี่และชีสเค้กที่นำมาปั่นรวมกันเสิร์ฟมาพร้อมกับซอสสตอเบอรี่หวานฉ่ำสะใจก่อนที่จะโปะด้านบนมาด้วยวิปครีมหวานๆมันๆ คนชอบทานสตอเบอรี่อย่างผมได้ลองทานแล้วมันฟินมากครับ เนื้อสตอเบอรี่และชีสเค้กนั้นเข้ากันได้เป็นอย่างดี ดับกระหายชื่นใจได้สบายๆเลยครับ (5/5)

ไอศครีมของที่นี่ฟินจริงๆครับ แต่ละวันแต่ละสาขาต่างๆนั้นก็จะมีรสชาติให้เลือกทานแตกต่างกันออกไป ชอบรสไหนก็เลือกได้ตามใจชอบเลยครับ 

อีกส่วนนึงที่ผมว่าช่วยทำให้ไอศครีมของทางร้านนั้นอร่อยขึ้นก็คือโคนวาฟเฟิ้ลที่กรอบอร่อยมาก สามารถเลือกสั่งทานได้ถึงสี่แบบด้วยกันคือ แบบวาฟเฟิ้ลธรรมดา แบบเคลือบช็อกโกแลต แบบเพิ่มอัลมอนด์ แบบเพิ่มเรนโบว์ ชอบแบบไหนก็เลือกสั่งทานแบบนั้นได้ตามใจชอบเลยครับ ไม่มีผิดหวังแน่นอนสำหรับร้านนี้ครับ